Publication: Magyar Közlöny
Issue: MK-2001-124 (Year: 2001, Number: 124)
Era: 1990-2004
Section: szolgáltatások teljesítésének rendjéről a Magyar Államkincstárban tárgyú 36/1999. (XII. 27.) PM rendelet
Paragraph Index: 70

4. § Az R. 7. §-ának (1) bekezdése helyébe az alábbi rendelkezés lép: „(1) A Kincstár a Kincstár Fiókokban közzétett hirdetményben határozza meg a munkanapon belül azt a kezdő és záró időpontot, amelyek között a fizetési megbízásokat befogadja, ezen belül azt az időpontot, ameddig a befogadott, illetve a beérkezett megbízások teljesítéséből reá háruló feladatokat a tárgynapon teljesíti. A záró időpontig befogadott további megbízások teljesítéséből reá háruló feladatokat — ha a megbízó későbbi határidőt nem jelöl meg — legkésőbb a következő munkanapon teljesíti a 2001/124. szám Kincstár. A pályázatos támogatás esetében a Kincstár az előírásoknak megfelelően benyújtott okmányok alapján és a szükséges fedezet rendelkezésre állása esetén a fizetési megbízást a kifizetés kezdeményezését követő 10 munkanapon belül teljesíti. A feladatfinanszírozás esetében az előírásoknak megfelelően benyújtott okmányok alapján, az ÁHH rendelkezik a fizetési megbízás kifizetés kezdeményezését követő 10 munkanapon belüli teljesítésére. A hiánypótlások időtartamával a teljesítési határidő meghosszabbodhat.”

Source: https://magyarkozlony.hu/hivatalos-lapok/4377d7552bf31c4a51a95c4d7b3976ad62b6127e/dokumentumok/4e30c19f23999a365a1271ead1b2b44294f8eb96/letoltes